Úradný vestník L 102 , 07/04/2004 S. 0073 - 0074



Rozhodnutie Komisie z 30. marca 2004, ktorým sa mení a dopĺňa príloha I k rozhodnutiu 2003/804/ES, ktorým sa stanovujú veterinárne podmienky a požiadavky na certifikáty pre dovoz mäkkýšov, ich vajíčok a gamiet na ďalší chov, výkrm, sádkovanie alebo na ľudskú spotrebu [oznámené pod číslom K(2004) 1076] (Text s významom pre EHP) (2004/319/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 91/67/EHS z 28. januára 1991 o veterinárnych podmienkach zvierat pri uvádzaní živočíchov a produktov akvakultúry na trh [1], a najmä na jej článok 19 ods. 1, keďže: (1) Rozhodnutím 2003/804/ES [2] bol vypracovaný zoznam tretích krajín, z ktorých sú členské štáty oprávnené dovážať živé mäkkýše, ich vajíčka a gamety na ďalší chov, výkrm, sádkovanie alebo na ľudskú spotrebu v spoločenstve, ako aj vzorové certifikáty, ktoré musia sprevádzať takéto zásielky. (2) V čase prijatia rozhodnutia 2003/804/ES nemohli byť do zoznamu v prílohe I k uvedenému rozhodnutiu zaradené žiadne tretie krajiny. (3) Od nadobudnutia účinnosti smernice 91/67/EHS sa veterinárne požiadavky na dovoz živočíchov akvakultúry z tretích krajín do spoločenstva nezmenili. Do prijatia harmonizovaných požiadaviek na certifikáciu sú členské štáty zodpovedné za zabezpečenie toho, aby dovoz živočíchov akvakultúry a produktov z nich z tretích krajín podliehal podmienkam prinajmenšom rovnajúcim sa podmienkam platným pre umiestňovanie na trh spoločenstva podľa článku 20 ods. 3 smernice 91/67/EHS. (4) Stále preto pokračuje obchodovanie so živými dvojchlopňovými lastúrnikmi na účely ľudskej spotreby medzi určitými tretími krajinami a určitými členskými štátmi. Uvedený obchod by sa zablokoval od 1. mája 2004 v dôsledku vykonávania rozhodnutia 2003/804/ES. (5) Aby sa zbytočne neprerušil obchod prebiehajúci s tými tretími krajinami, ktoré podľa členských štátov spĺňajú podmienky prinajmenšom ekvivalentné podmienkam platným pre umiestnenie na trh v rámci spoločenstva, na prechodné obdobie, do ukončenia inšpekcií priamo na mieste stanovených pravidlami spoločenstva, by sa mali určité tretie krajiny zahrnúť do prílohy I k tomuto rozhodnutiu. (6) Takýto dočasný zoznam by sa mal obmedzovať na dovoz živých dvojchlopňových lastúrnikov výlučne na účel ľudskej spotreby, z oblastí povolených podľa smernice Rady 91/492/EHS [3]. (7) Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat, PRIJALA TOTO ROZHODNUTIE: Článok 1 Príloha I k rozhodnutiu 2003/804/ES sa nahrádza prílohou k tomuto rozhodnutiu. Článok 2 Toto rozhodnutie sa bude uplatňovať od 1. mája 2004. Článok 3 Toto rozhodnutie je adresované členským štátom. V Bruseli 30. marca 2004 Za Komisiu David Byrne člen Komisie [1] Ú. v. ES L 46, 19.2.1991, s. 1. Smernica naposledy zmenená a doplnená nariadením (ES) č. 806/2003 (Ú. v. ES L 122, 16.5.2003, s. 1). [2] Ú. v. ES L 302, 21.11.2003, s. 22. [3] Ú. v. ES L 268, 24.9.1991, s. 1. Smernica naposledy zmenená a doplnená nariadením (ES) č. 806/2003. -------------------------------------------------- PRÍLOHA " PRÍLOHA Územia, z ktorých sa povoľuje dovoz určitých druhov živých mäkkýšov, ich vajíčok a gamiet určených na ďalší chov, výkrm alebo sádkovanie vo vodách Európskeho spoločenstva Krajina | Územie | Zvláštne požiadavky | Poznámky | Kód ISO | Názov | Kód | Popis | Bonamia ostreae | Marteilia refringens | CA | Kanada | | | NIE | NIE | Iba živé dvojchlopňové lastúrniky určené na ľudskú spotrebu | HR | Chorvátsko | | | NIE | NIE | Iba živé dvojchlopňové lastúrniky určené na ľudskú spotrebu | MA | Maroko | | | NIE | NIE | Iba živé dvojchlopňové lastúrniky určené na ľudskú spotrebu | NZ | Nový Zéland | | | NIE | NIE | Iba živé dvojchlopňové lastúrniky určené na ľudskú spotrebu | TN | Tunisko | | | NIE | NIE | Iba živé dvojchlopňové lastúrniky určené na ľudskú spotrebu | TR | Turecko | | | NIE | NIE | Iba živé dvojchlopňové lastúrniky určené na ľudskú spotrebu | US | Spojené štáty americké | | | NIE | NIE | Iba živé dvojchlopňové lastúrniky určené na ľudskú spotrebu | " --------------------------------------------------